**ПРИЈЕДЛОГ**

На основу члана 39. став 2. тачка 10. Закона о локалној самоуправи ("Службени гласник Републике Српске", број: 97/16, 36/19 и 61/21), члана 4. став 1. и 5. Закона о јавним путевима ("Службени гласник Републике Српске" број: 89/13 и 83/19), члана 39. став 2. тачка 11) Статута Града Бијељина ("Службени гласник Града Бијељина", број: 9/17), Скупштина Града Бијељина на \_\_\_\_\_\_ сједници одржаној дана \_\_\_\_\_\_\_\_\_\_\_\_ 2021. године донијела је

**О Д Л У К У**

**О ДОПУНИ ОДЛУКЕ О ВИСИНИ НАКНАДЕ ЗА КОРИШЋЕЊЕ ПУТНОГ ЗЕМЉИШТА ЗА ПОЛАГАЊЕ ИНФРАСТРУКТУРНИХ ВОДОВА**

Члан 1.

У Одлуци о висини накнаде за коришћење путног земљишта за полагање инфраструктурних водова ("Службени гласник Града Бијељина", број: 13/16 и 3/18), у члану 6.став 1. додаје се алинеја која гласи:

"- за телекомуникацијске каблове и водове који се постављају на стубове јавне расвјете у путном земљишту .....................................................................................0,10 КМ/м."

Члан 2.

Ова Oдлука ступа на снагу осмог дана од дана објављивања у "Службеном гласнику Града Бијељина".

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, \_\_\_\_\_\_\_\_\_\_\_\_ 2021. године |  |  |
|  |  | Александар Ђурђевић |
|  |  |  |

**ОБРАЗЛОЖЕЊЕ**

**УЗ ПРИЈЕДЛОГ ОДЛУКЕ О ДОПУНИ ОДЛУКЕ О ВИСИНИ НАКНАДЕ ЗА КОРИШЋЕЊЕ ПУТНОГ ЗЕМЉИШТА ЗА ПОЛАГАЊЕ ИНФРАСТРУКТУРНИХ ВОДОВА**

**I – ПРАВНИ ОСНОВ**

Чланом 39. став 2. тачка 10) Закона о локалној самоуправи, уређено је да Скупштина јединице локалне самоуправе доноси одлуке о комуналним таксама и другим јавним приходима, када је овлашћена законом.

Чланом 4. став 1. Закона о јавним путевима, прописано је да се на јавним путевима могу стицати права службености и друга права одређена законом која се оснивају на јавном путу у корист других лица за постављање објеката и уређаја од јавног интереса, под условом да остварена права не угрожавају несметано и безбједно одвијање саобраћаја и не наносе штету путу, путним објектима и путном појасу. Ставом 5. истог члана је уређено да се путно земљиште може дати на коришћење уз накнаду на основу уговора о закупу.

Чланом 39. став 2. тачка 11) Статута Града Бијељина, уређено је да Скупштина Града доноси одлуке о комуналним таксама и другим јавним приходима, када је овлашћена законом.

**II – РАЗЛОЗИ ЗА ДОНОШЕЊЕ ОДЛУКЕ**

Постојећа Одлука не прави разлику између подземног и надземног постављања телекомуникацијских каблова као ни могућност постављања ових каблова на стубове јавне расвјете. С обзиром да постоји интерес телекомуникацијских компанија за постављање оптичких каблова на овај начин, који каблови и водови ни на који начин не могу угрожавати функционалност и стабилност јавне расвјете, предлаже се доношење ове одлуке.

Доношењем ове Одлуке обезбедило би се лакше ширење квалитетне телекомуникацијске мреже а обезбедило би се и стицање додатних прихода у буџет Града.

Накнада за коришћење путног земљишта плаћа се по дужном метру инфраструктурног вода, а на основу уговора о закупу.

**III – ФИНАНСИЈСКА СРЕДСТВА**

За реализацију ове Одлуке нису потребна финансијска средства.

Бијељина, август 2021. године ОБРАЂИВАЧ,

ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ

И ЗАШТИТУ ЖИВОТНЕ СРЕДИНЕ

Богдан Тадић, мастер инжињер електр. и рачунарства

**Градоначелник града Бијељина утврдио је ПРИЈЕДЛОГ ОДЛУКЕ О ДОПУНИ ОДЛУКЕ О ВИСИНИ НАКНАДЕ ЗА КОРИШЋЕЊЕ ПУТНОГ ЗЕМЉИШТА ЗА ПОЛАГАЊЕ ИНФРАСТРУКТУРНИХ ВОДОВА**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**